ai4bharat/Pralekha huggingface dataset:
युवा व्यवहार आणि क्रीडा मंत्रालय
भारताच्या पुरुष हॉकी संघाने टोक्यो ऑलिंपिक स्पर्धेत जिंकले कांस्यपदक
तब्बल 41 वर्षांच्या प्रतीक्षेनंतर भारतीय पुरुष हॉकी संघाला आज पदक मिळवण्यात यश
नवी दिल्ली, 5 ऑगस्ट 2021
ठळक वैशिष्ट्ये:
- कांस्य पदकासाठी आज झालेल्या अत्यंत रोमांचक सामन्यात भारताने जर्मनीचा 5-4 असा पराभव केला.
- राष्ट्रपती रामनाथ कोविन्द आणि पंतप्रधान नरेंद्र मोदी यांच्याकडून भारतीय हॉकी संघाचे अभिनंदन.
- भारताच्या पुरुष हॉकी संघाचे अभिनंदन करत, भारताला तुमचा अभिमान असल्याची क्रीडा मंत्री अनुराग ठाकूर यांची प्रतिक्रिया.
आज एक ऐतिहासिक विजय नोंदवत, टोक्यो ऑलिंपिक 2020 मध्ये भारताच्या पुरुष हॉकी संघाने कांस्यपदकासाठीच्या लढतीत, जर्मनीचा 5-4 असा पराभव केला. या विजयासह, भारतीय हॉकी संघाने, तब्बल 41 वर्षांच्या प्रतीक्षेनंतर देशाला कांस्य पदक मिळवून दिले. राष्ट्रपती रामनाथ कोविन्द, पंतप्रधान नरेंद्र मोदी आणि क्रीडा मंत्री अनुराग ठाकूर यांनी या कामगिरीसाठी भारतीय संघाचे अभिनंदन केले आहे. पंतप्रधान नरेंद्र मोदी यांनी पुरुष हॉकी संघाचा कर्णधार मनप्रीत सिंग, मुख्य प्रशिक्षक ग्राहम रेड आणि सहायक प्रशिक्षक पीयूष डुबे यांच्याशी दूरध्वनीवरुन संवाद साधला, आणि या सर्वांचे अभिनंदन केले.
राष्ट्रपती रामनाथ कोविन्द यांनीही भारतीय संघाचे कौतूक केले. “ तब्बल 41 वर्षांनंतर ऑलिंपिक पदक जिंकणाऱ्या आपल्या पुरुष हॉकी संघाचे हार्दिक अभिनंदन ! आपल्या चमूने या सामन्यात, अद्वितीय कौशल्य, चिकाटी आणि विजयासाठीच्या दृढनिश्चयाचा परिचय दिला. या ऐतिहासिक विजयामुळे, भारतात पुन्हा एकदा हॉकीचे सुवर्णयुग सुरु होईल तसेच या विजय अनेक युवकांना खेळ खेळण्याची, या क्षेत्रात उत्कृष्ट कामगिरी करण्याची प्रेरणा मिळेल.” असे राष्ट्रपतींनी ट्वीट संदेशात म्हटले आहे.
पंतप्रधान नरेंद्र मोदी यांनीही, या ऑलिंपिक मध्ये कांस्य पदक मिळवल्याबद्दल भारतीय संघाचे अभिनंदन केले आहे. “ ऐतिहासिक! आजचा हा दिवस आणि हा अविस्मरणीय क्षण प्रत्येक भारतीयाच्या मनात कायमचा कोरला गेला आहे. भारताला कांस्य पदक मिळवून देणाऱ्या या संपूर्ण चमूचे खूप खूप अभिनंदन. या विजयासह या सर्वांनी भारताची स्वप्ने आणि आकांक्षा- विशेषतः युवांच्या पूर्ण केल्या आहेत. भारताला आपल्या हॉकी संघाचा अत्यंत अभिमान आहे.” असे त्यांनी आपल्या ट्वीट मध्ये म्हटले आहे.
क्रीडा मंत्री अनुराग ठाकूर यांनीही या संघाचे अभिनंदन केले आहे. आपल्या ट्वीटमध्ये त्यांनी- “ भारताचा लक्ष लक्ष वेळा जयजयकार ! बॉईज, तुम्ही करुन दाखवले ! आता आपण शांत राहू शकत नाही! आपल्या पुरुष हॉकी संघाने, ऑलिंपिकच्या इतिहासाच्या पानावर स्वतःचे नशीब स्वतः लिहिले आहे., पुन्हा एकदा आपले कर्तृत्व सिद्ध केले आहे . आम्हाला तुमचा खूप अभिमान वाटतो.” अशा शब्दांत आपली उत्स्फूर्त प्रतिक्रिया दिली आहे .
टॉप्स अर्थात टार्गेट ऑलिम्पिक पोडीएम स्कीम कडून मिळणारा पाठिंबा :
विविध आंतरराष्ट्रीय स्पर्धा आणि परदेशात प्रशिक्षण घेण्यास लागणाऱ्या व्हिसासाठी मदत,
फिजिओथेरेपी तज्ञ चमूचा खर्चही टॉप्स कडून केला जातो.
2018 आशियाई स्पर्धांच्या काळात दोन महिन्यांसाठी प्रत्येकी 50,000/ महिना मानधन भत्ता .
मार्च 2021 ते ऑगस्ट 2021 या काळातही खर्चासाठी 50,000/ महिना मानधन
परदेशात संधी, राष्ट्रीय प्रशिक्षण शिबिरे, प्रशिक्षक आणि इतर सहाय्यक तसेच हॉकीच्या खेळाची साधने ACTC द्वारे दिली जातात.
निधी 
TOPS संघ : Rs. 16,80,000
TOPS वैयक्तिक : Rs. 3,00,000
ACTC संघ : Rs. 50,00,00,000
एकूण : Rs. 50,19,80,000
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 1308
नागरी उड्डाण मंत्रालय
कलबुर्गी ते हिंडन दरम्यान पहिल्या थेट विमान सेवेला प्रारंभ
उडान अंतर्गत आतापर्यंत 295 मार्ग आणि 53 विमानतळ कार्यान्वित
नवी दिल्ली, 18 नोव्हेंबर 2020
आरसीएस-उडान  अंतर्गत कर्नाटकच्या कलबुर्गी इथून उत्तर प्रदेशच्या गाझियाबादमधील हिंडन विमानतळ दरम्यान पहिल्या थेट विमानसेवेला आज प्रारंभ झाला.यावेळी नागरी विमान वाहतूक मंत्रालय  आणि भारतीय विमानतळ प्राधिकरण चे अधिकारी उपस्थित होते. उडान योजनेअंतर्गत आतापर्यंत 295 मार्ग आणि 5 हेलीपोर्ट्स व 2 वॉटर एयरोड्रोम्ससह 53 विमानतळ कार्यान्वित झाले आहेत.
आरसीएस-उडान-3 बोली प्रक्रियेअंतर्गत गेल्या वर्षी स्टार एअरला कलबुर्गी - हिंडन मार्ग बहाल करण्यात आला. ही कंपनी या मार्गावर तीन साप्ताहिक विमानसेवा चालवणार असून 50 आसनी एम्बरेअर 145 हे आलिशान विमान तैनात करणार आहेत. सध्या ते उडान अंतर्गत 15 मार्गांवर विमानसेवा पुरवतात. आता कलबुर्गी - हिंडन मार्गाच्या समावेशामुळे स्टार एअरसाठी आरसीएस-उडानच्या कक्षेत 16 मार्ग असतील. बरेच लोक या दोन शहरांमध्ये वैयक्तिक तसेच व्यावसायिक उद्देशासाठी वारंवार प्रवास करतात. विजापूर, सोलापूर, बिदर, उस्मानाबाद, लातूर, यादगीर, रंगा रेड्डी, मेडक येथील नागरिकांनाही कलबुर्गी - हिंडन मार्गावरील विमानसेवेचा थेट लाभ मिळणार आहे.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 194
पंतप्रधान कार्यालय
पंतप्रधान नरेंद्र मोदी यांची कानपूरला भेट, विविध विकास प्रकल्पांचे केले उद्घाटन
(नवी दिल्ली, 8 मार्च 2019
पंतप्रधान नरेंद्र मोदी यांनी आज उत्तर प्रदेशातल्या कानपूरला भेट दिली. लखनौ मेट्रो रेल्वे प्रकल्पाचे पंतप्रधानांनी उद्घाटन केले आणि आग्रा मेट्रो रेल्वे प्रकल्पाचे भूमिपूजनही केले. पनकी औष्णिक ऊर्जा सयंत्राची त्यांनी पायाभरणी केली तसेच कानपूरमधल्या निरालानगर येथे फलकाचे विविध विकास प्रकल्पांचे उद्घाटन केले.
कानपूर ही देशासाठी अमूल्य योगदान देणाऱ्या अनेक शुरांची जन्मभूमी आहे. आज उद्घाटन करण्यात आलेल्या प्रकल्पामुळे कानपूर आणि उत्तर प्रदेशच्या जनतेच्या जीवनात परिवर्तन घडेल असा विश्वास त्यांनी व्यक्त केला. कानपूरमध्ये वीजपुरवठा सुधारण्यासाठी केंद्र आणि राज्य सरकारने परिश्रम घेतल्याचे त्यांनी सांगितले. यासंदर्भात त्यांनी पनकी औष्णिक ऊर्जा सयंत्रणाचा उल्लेख केला आणि यामुळे कानपूर आणि उत्तर प्रदेशातला ऊर्जेच्या तुटवड्याची स्थिती कशी बदलेल याचा उल्लेख केला. सौभाग्य योजनेअंतर्गत 75 लाखाहून अधिक मोफत वीज जोडण्या उत्तर प्रदेशात देण्यात आल्याची माहिती त्यांनी दिली.
गंगा नदी स्वच्छ करण्यासाठी केंद्र सरकारने हाती घेतलेल्या उपाययोजनांची त्यांनी माहिती दिली. गंगा नदी स्वच्छ करणे हे याआधी अशक्य मानले जात होते मात्र आपल्या सरकारने अशक्य ते शक्य केल्याचे ते म्हणा8ले. नदीत येणारे गटारांचे पाणी थांबविण्यासाठी आणि सांडपाण्यावर प्रक्रिया करण्यासाठी अनेक उपाययोजना केल्याचे ते म्हणाले.
उत्तर प्रदेशात येणारा संरक्षण कॉरीगॅट कानपूरच्या जनतेसाठी खूपच लाभदायी ठरेल. रस्ते, विमान, रेल्वेमार्गासह महत्वाच्या पायाभूत सुविधा निर्माण करण्यात येत आहेत. विविध मेट्रो प्रकल्पही सुरू करण्यात आले आहेत. या प्रकल्पांमुळे उत्तर प्रदेशचा कायापालट होईल असा विश्वास त्यांनी व्यक्त केला.
2022 पर्यंत देशातल्या प्रत्येक कुटुंबाकडे घर असेल याचा पुनरुच्चार पंतप्रधानांनी केला. पंतप्रधान आवास योजनेअंतर्गत आतापर्यंत देशात 1.5 कोटी घरे बांधण्यात आली आहेत.
बडगाम विमान कोसळून झालेल्या दुर्घटनेत आणि पुलवामा हल्ल्यात शहीद झालेल्या कानपूरच्या शूर सैनिकांप्रती त्यांनी आदरांजली अर्पण केली. केंद्र सरकार दहशतवादाविरोधात ठोस कृती करत आहे असे पंतप्रधान म्हणाले.
देशात ऐक्याचे वातावरण राखणे महत्त्वाचे आहे. उत्तर प्रदेशात काश्मीरींवर हल्ला करणाऱ्यांवर उत्तर प्रदेश सरकारने तात्काळ कारवाई केल्याबद्दल त्यांनी प्रशंसा केली. अशी कृत्ये करणाऱ्यांविरोधात कडक कारवाई करण्याचे आवाहन त्यांनी सर्व राज्य सरकारांना केले.
N.Sapre/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 18 जुलै 2021
आरोग्य मंत्रालयाची कोविड-19 घडामोडींवरील माहिती
भारतातील लसीकरण मोहिमेमध्ये दिल्या गेलेल्या लसींच्या एकूण मात्रांची संख्या आता 40 कोटींच्या लक्षणीय पातळीजवळ पोहोचली आहे. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 50,46,387 सत्रांच्या आयोजनातून कोविड प्रतिबंधक लसीच्या एकूण 40,49,31,715 मात्रा देण्यात आल्या. आहेत. गेल्या 24 तासांत, लसीच्या 51,01,567 मात्रा देण्यात आल्या आहेत.
कोविड-19 प्रतिबंधक लसीकरण मोहिमेचे सार्वत्रिकीकरण करण्याचा नवा टप्पा देशात 21 जून 2021 पासून सुरु झाला. केंद्र सरकार, देशभरात लसीकरण मोहिमेचा वेग वाढविण्यासाठी आणि मोहिमेच्या व्याप्तीचा विस्तार वाढविण्यासाठी कटिबद्ध आहे.
महामारीच्या सुरुवातीपासून कोविड बाधित झालेल्यांपैकी 3,02,69,796 व्यक्ती यापूर्वीच कोविडमधून पूर्णपणे बऱ्या झाल्या आहेत आणि गेल्या 24 तासांत 42,004 कोरोना जण रोगमुक्त झाले. यामुळे एकंदर रोगमुक्ती दर 97.31% झाला असून यावरून रोगमुक्ती दराचा सतत वाढता कल दिसून येतो आहे.
भारतात, गेल्या 24 तासांत, 41,157 नव्या कोविड ग्रस्त रुग्णांची नोंद झाली.
गेले सलग 21 दिवस, रोज नोंद होणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
भारतातील सक्रीय रुग्णसंख्या आज 4,22,660 आहे आणि सध्या सक्रीय असलेल्या रुग्णांचे प्रमाण भारतातील एकूण कोविड बाधितांच्या संख्येच्या फक्त 1.36% इतके आहे.
देशभरात कोविड संसर्ग तपासणी चाचण्यांचा वेग लक्षणीय प्रमाणात वाढविण्यात आला असून गेल्या 24 तासांच्या कालावधीत देशात एकूण 19,36,709 चाचण्या करण्यात आल्या. महामारीच्या सुरुवातीपासून आतापर्यंत देशात 44 कोटी 39 लाखांहून जास्त  चाचण्या करण्यात आल्या आहेत.
एकीकडे देशभरात चाचण्यांचे प्रमाण वाढविण्यात येत असतानाच, साप्ताहिक पॉझिटीव्हिटी दरात देखील सातत्याने घसरण दिसून येत आहे. साप्ताहिक पॉझिटीव्हिटी दर सध्या 2.08 % आहे तर दैनंदिन पॉझिटीव्हिटी दर आज 2.13% इतका आहे. गेले सलग 27 दिवस हा दर 3% हून कमी तर गेले सलग 41 दिवस हा दर 5% हून कमी राहिला आहे.
इतर अपडेट्स :
- देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे. कोविड सार्वत्रिक लसीकरण मोहिमेचा तिसरा टप्पा 21 जून 2021 रोजी सुरु झाला आहे. लसींची अधिक उपलब्धता, उपलब्ध होणाऱ्या लसींच्या साठ्याविषयी राज्ये आणि केंद्रशासित प्रदेशांना आगावू सूचना देऊन, त्याद्वारे लसींची पुरवठा साखळी सुनियोजित करण्याचा प्रयत्न, यातून लसीकरण मोहीमेला गती देण्यात आली आहे.राष्ट्रीय लसीकरण मोहिमेचा भाग म्हणून, केंद्र सरकार राज्ये आणि केंद्रशासित प्रदेशांना मोफत कोविड लसी पुरवत आहे.नव्या टप्प्यात देशातील 75 टक्के लसी केंद्र सरकार खरेदी करत असून त्या राज्ये आणि केंद्रशासित प्रदेशांना मोफत पुरवल्या जात आहेत.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
उपराष्ट्रपती कार्यालय
उपराष्ट्रपतींच्या कुटुंबीयांकडून 10 लाख रुपयांची देणगी
कोविड-19 विरोधातील लढाई आणि अयोध्या मंदिरासाठी प्रत्येकी 5 लाख रुपये
नवी दिल्ली, 5 ऑगस्ट 2020
उपराष्ट्रपती एम व्यंकय्या नायडू यांच्या कुटुंबीयांनी आज कोविड-19 विरोधातील लढाई आणि अयोध्येतील राम मंदिरासाठी 10.00 लाख रुपयांची देणगी दिली. उपराष्ट्रपतींच्या पत्नी श्रीमती मुप्पावर्पू उषाम्मा नायडू यांनी पुढाकार घेऊन पुत्र हर्ष, स्नूषा श्रीमती राधा मुप्पावर्पू, कन्या दीपा व्यंकट, जावई व्यंकट इम्मानी आणि त्यांचे चार नातू यांच्याकडून वर्गणी जमा केली.
श्रीमती नायडू यांनी 5.00 लाख रुपयांचा धनादेश पीएम केअर्स निधीकडे पाठवला आणि दुसरा 5.00 लाख रुपयांचा धनादेश श्रीराम जन्मभूमी तीर्थक्षेत्र ट्रस्टकडे अयोध्येत आज झालेल्या भूमीपूजनानंतर राममंदिर उभारणीसाठी पाठवला.
मार्च महिन्यात, उपराष्ट्रपती नायडू यांनी आपले महिन्याचे संपूर्ण वेतन पीएम केअर्स निधीसाठी दिले होते आणि कोविड संक्रमणाविरोधातील लढाईत दर महिन्याला 30 % वेतन देण्याचे जाहीर केले होते.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
कोळसा मंत्रालय
कोळशाच्या विक्रीसाठी कोळसा खाणींची सुधारित यादी
38 कोळसा खाणींचा लिलाव
नवी दिल्ली, 3 सप्टेंबर 2020
व्यावसायिक खाणकामांसाठीच्या कोळसा खाणींची लिलाव प्रक्रिया 18 जून 2020 रोजी सुरू करण्यात आली आहे. कोळसा क्षेत्र आणि कोळसा खाण सुरू करण्याच्या प्रक्रियेत देऊ केलेल्या कोळसा खाणींच्या यादीमध्ये मंत्रालयाने पुढील बदल केले आहेत :
- एमएमडीआर कायदा 1957 अंतर्गत, लिलावाच्या पहिल्या टप्प्यात दोलेसरा, जेरेकेला आणि झारपालम-तांगरघाट कोळसा खाणींचा समावेश
- एमएमडीआर कायदा 1957 अंतर्गत, लिलाव्याच्या पहिल्या टप्प्यातून मोरगा दक्षिण कोळसा खाणीची माघार
- सीएम  अधिनियम, 2015 अंतर्गत लिलाव, 11 व्या टप्प्यातून फतेहपूर पूर्व, मदनपूर , मोर्गा – II आणि सयांग कोळसा खाणींची माघार
म्हणून, सीएम  अधिनियम 2015, अंतर्गत लिलावाच्या 11 व्या टप्प्याअंतर्गत आणि एमएमडीआर कायदा, 1957 अंतर्गत पहिल्या टप्प्यात व्यावसायिक खाणींसाठी 38 कोळसा खाणींचा प्रस्ताव आहे.
कोळसा मंत्रालयाने सीएम  अधिनियम 2015, अंतर्गत लिलावाच्या 11 व्या टप्प्यात आणि एमएमडीआर कायदा, 1957 अंतर्गत पहिल्या टप्प्यात 41 कोळसा खाणींची लिलाव प्रकिया सुरू केली. खाणींची अद्ययावत यादी आणि खाणींसाठी निविदा कागदपत्रे पुढील लिंकद्वारे मिळू शकतात https://www.mstcecommerce.com/auctionhome/coalblock/index.jsp.निविदा प्रक्रियेसाठी टाइमलाइन एमएसटीसी लिमिटेडच्या संकेतस्थळावर देण्यात आली आहे.
U.Ujgare/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
नागरी उड्डाण मंत्रालय
देशांतर्गत विमान सेवेच्या माध्यमातून प्रवास करणाऱ्या प्रवाशांच्या संख्येत वार्षिक 38.27% ची वाढ तर मासिक 23.13% वाढीची नोंद
जानेवारी-ऑगस्ट 2023 या कालावधीत देशांतर्गत विमान कंपन्यांनी 1190.62 लाख प्रवाशांची केली वाहतूक
वेळापत्रकानुसार कार्यरत देशांतर्गत विमान सेवा रद्द होण्याचे एकूण प्रमाण 0.65 % इतके कमी आहे
नवी दिल्ली, 21 सप्टेंबर 2023
वर्ष 2023 च्या पहिल्या आठ महिन्यांत देशांतर्गत विमान वाहतूक उद्योगाने प्रवासी वाहतुकीत लक्षणीय वाढ अनुभवली आहे. ताज्या उपलब्ध माहितीच्या विश्लेषणानुसार, जानेवारी ते ऑगस्ट 2023 या कालावधीत देशांतर्गत विमान कंपन्यांकडून प्रवासी वाहतूक करणाऱ्यांची संख्या 1190.62 लाखांपर्यंत पोहोचली आहे, ज्यामुळे गेल्या वर्षीच्या याच कालावधीच्या तुलनेत प्रवासी संख्येत 38.27% ची लक्षणीय वाढ झाली आहे.
केवळ एका ऑगस्ट 2023 महिन्यात प्रवासी संख्येत 23.13% ची लक्षणीय मासिक वाढ दिसून आली, या महिन्यात प्रवासी संख्या 148.27 लाखांपर्यंत पोहोचली. विमान प्रवासी वाढीतील हा वरचा कल या उद्योगाची लवचिकता आणि जागतिक महामारीमुळे निर्माण झालेल्या संकटातून सावरल्याचे द्योतक आहे.
प्रवासी वाहतुकीत प्रभावी वाढ झालेली असताना, हे लक्षात घेण्यासारखे आहे की ऑगस्ट 2023 मध्ये वेळापत्रकानुसार कार्यरत देशांतर्गत विमान सेवा रद्द होण्याचा एकूण दर केवळ 0.65% होता. ऑगस्ट 2023 दरम्यान, नियोजित देशांतर्गत विमान कंपन्यांकडून एकूण 288 प्रवासी-संबंधित तक्रारी प्राप्त झाल्या होत्या, ज्या प्रति 10,000 प्रवाशांच्या प्रमाणात केवळ 0.23 तक्रारी होत्या. हा कमी तक्रार आणि विमाने रद्द होण्याचा दर, हा ग्राहकांच्या समाधानाला प्राधान्य देण्याच्या आणि प्रवाशांना विश्वासार्ह आणि कार्यक्षम सेवा प्रदान करण्याच्या या उद्योगाच्या प्रयत्नांना मिळालेला दाखला आहे.
या क्षेत्रातील वाढीचे कौतुक करताना, केंद्रीय नागरी विमान वाहतूक आणि पोलाद मंत्री ज्योतिरादित्य एम. सिंधिया, म्हणाले की, या क्षेत्रात होणारी ही सातत्यपूर्ण वाढ म्हणजे सुरक्षित, कार्यक्षम आणि ग्राहक-केंद्रित विमानचालन सेवेला चालना देण्यासाठी विमान कंपन्या, विमानतळ आणि नागरी विमान वाहतूक मंत्रालयाच्या एकत्रित प्रयत्नांना मिळालेला दाखला आहे. विमान सेवा उद्योग प्रवासाच्या वाढत्या मागण्या आणि नियमांशी जुळवून घेत प्रवाशांची सुरक्षितता आणि सुविधा सुनिश्चित करण्यासाठी वचनबद्ध आहे. जसजसा हवाई प्रवास वाढत जाईल तसतशा देशांतर्गत विमान कंपन्या संपूर्ण भारतातील आर्थिक वाढ आणि कनेक्टिव्हिटी सुलभ करण्यासाठी महत्त्वपूर्ण भूमिका बजावत राहतील.
N.Meshram/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
आरोग्य आणि कुटुंब कल्याण मंत्रालय
कोविड -19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 200.72 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 6.26 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,00,72,52,325
|
|
BALANCE AVAILABLE
|
|
6,26,00,060
केंद्र सरकारने सुमारे 202.72 कोटी पेक्षा अधिक लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
6.26 कोटी  पेक्षा अधिक न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
विज्ञान आणि तंत्रज्ञान मंत्रालय
सीएसआयआर- राष्ट्रीय समुद्र विज्ञान संस्थेत 8 ते 10 ऑगस्ट दरम्यान युसूफ हमीद रसायनशास्त्र शिबिराचे आयोजन
गोवा, 7 ऑगस्ट 2023
रॉयल सोसायटी ऑफ केमिस्ट्री , इंडिया आणि गोव्यातील सीएसआयआर-राष्ट्रीय समुद्रविज्ञान संस्था  यांच्या संयुक्त विद्यमाने इयत्ता नववीच्या विद्यार्थ्यांसाठी तीन दिवसीय विशेष रसायनशास्त्र शिबिराचे आयोजन करण्यात आले आहे. हे शिबिर 8 ते 10 ऑगस्ट या कालावधीत सीएसआयआर-एनआयओ येथे होणार आहे. विद्यार्थ्यांना रसायनशास्त्राचे अधिक चांगल्या प्रकारे आकलन आणि समजून घेण्यास मदत करणे हे या शिबिराचे उद्दीष्ट आहे. विविध शाखेतील विद्यार्थ्यांना रसायनशास्त्राच्या उपक्रमांविषयी संशोधन आणि विद्यापीठ स्तरावरही रसायनशास्त्राचा अभ्यास करण्याची या निवासी शिबिरातून संधी मिळणार आहे.
रसायनशास्त्र शिबिर आरएससी युसूफ हमीद प्रेरणादायी विज्ञान कार्यक्रमाचा एक भाग आहे, जे सीएसआयआर-एनआयओद्वारे आयोजित करण्यात आले आहे. यात 'जिज्ञासा कार्यक्रम' उपक्रमात गोव्यातील सुमारे 35 शाळांमधील 70 पेक्षा अधिक विद्यार्थी सहभागी होणार आहेत. या उपक्रमांतर्गत 2015 पासून देशात अशा प्रकारची 48 शिबिरे यशस्वीरित्या आयोजित करण्यात आली आहेत. ही शिबिरे विविध शाळांमधील 2500 हून अधिक विद्यार्थ्यांपर्यंत पोहोचली असून त्यात वंचित घटकातील विद्यार्थ्यांचाही समावेश आहे. हा कार्यक्रम शिक्षकांनाही उपयुक्त ठरत आहे, विविध कार्यशाळांच्या माध्यमातून 40,000 पेक्षा अधिक शिक्षकांना प्रशिक्षण दिले आहे.
या शिबिरांमागील प्रेरणा म्हणजे मुंबईतील सिप्ला या फार्मास्युटिकल कंपनीचे नॉन एक्झिक्युटिव्ह चेअरमन युसूफ हमीद यांची आहे. त्यांच्या वडिलांनी 1935 मध्ये स्थापन केलेली ही कंपनी एड्स आणि कोविड-19 सारख्या आजारांवर परवडणारी जेनेरिक औषधे उपलब्ध करून देण्यासाठी ओळखली जाते.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 73
वाणिज्य आणि उदयोग मंत्रालय
व्यापार संबंध मजबूत करण्यास भारत आणि अमेरिकेची सहमती
नवी दिल्ली, 26 मार्च 2021
केंद्रीय वाणिज्य व उद्योग, रेल्वे आणि ग्राहक व्यवहार, अन्न व सार्वजनिक वितरण मंत्री पीयूष गोयल यांनी 25 मार्च 2021 रोजी व्हिडिओ कॉलद्वारे अमेरिकेच्या व्यापार प्रतिनिधी , राजदूत कॅथरिन ताई यांच्याशी अतिशय फलद्रुप चर्चा केली.
कॅथरीन ताई यांची अमेरिकेच्या व्यापार प्रतिनिधी म्हणून नियुक्ती झाल्याबद्दल पीयूष गोयल यांनी त्यांचे अभिनंदन केले. त्यांनी बऱ्याच विषयांवर चर्चा केली आणि भारत-अमेरिका दरम्यानचे व्यापार आणि गुंतवणूक संबंध दृढ करण्यासाठी सहमती दर्शविली. या संभाषणात मोकळेपणा, पारदर्शकता आणि न्याय्य व्यापार या तत्त्वांचे समर्थन करणाऱ्या समविचारी लोकशाही दरम्यान आर्थिक भागीदारी वृद्धिंगत करण्याचा समावेश होता.
दोघांनी सामायिक उद्दीष्टांच्या जोरावर भारत आणि अमेरिका दरम्यानच्या आर्थिक सहकार्याबाबत आणि परस्पर संवाद व चर्चेच्या माध्यमातून प्रलंबित वारसा प्रश्न सोडविण्यास सहमती दर्शविली. भारत-अमेरिका व्यापार धोरण मंच  बळकट करण्यासाठी आणि 2021 मध्ये या मंचाची पुढील मंत्री-स्तरीय बैठक बोलवण्यावरही त्यांनी सहमती दर्शविली.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 238
वाणिज्य आणि उदयोग मंत्रालय
अखिल भारतीय घाऊक किंमतींवर आधारित वार्षिक चलनफुगवठ्याचा दर ऑगस्ट 2023 महिन्यासाठी  0.52%  आहे. जुलै, 2023 मध्ये तो  1.36% होता. प्रामुख्याने खनिज तेल, मूलभूत धातू, रसायने आणि रासायनिक उत्पादने, कापड आणि खाद्यपदार्थांच्या किमतीत घट झाल्यामुळे चलन फुगवट्याचा दर राहिला नकारात्मक
ऑगस्ट 2023  महिन्यासाठी भारतातील घाऊक किमतीचे निर्देशांक
अखिल भारतीय घाऊक किंमतींवर आधारित वार्षिक चलनफुगवठ्याचा दर  ऑगस्ट 2023 महिन्यासाठी  0.52%  आहे. जुलै, 2023 मध्ये तो  1.36% होता. ऑगस्ट 2023 मधील चलन फुगवट्याचा दर प्रामुख्याने खनिज तेल, मूलभूत धातू, रसायने आणि रासायनिक उत्पादने, कापड आणि खाद्यपदार्थ यांच्या किमतीत घट झाल्यामुळे नकारात्मक राहिला. सर्व वस्तू आणि डब्लूपीआय घटकांचे मागील तीन महिन्यांचे निर्देशांक आणि चलनफुगवट्याचे दर खाली दिले आहेत:
निर्देशांक संख्या आणि चलनफुगवट्याचा वार्षिक दर2. ऑगस्ट, 2023 मध्ये डब्लूपीआय निर्देशांकातील दरमहा बदल जुलै, 2023 च्या तुलनेत 0.33% इतका होता. गेल्या सहा महिन्यांतील डब्लूपीआय निर्देशांकातील मासिक बदल खाली सारांश स्वरुपात दिला आहे:
दरमहा  डब्लूपीआय निर्देशांक# मधील बदल
3. डब्लूपीआय च्या प्रमुख गटांमध्ये दरमहा बदल:
i. प्राथमिक वस्तू :- या प्रमुख गटाचा निर्देशांक जुलै, 2023 च्या 190.5  वरून ऑगस्ट, 2023 मध्ये 0.47% ने घसरून 189.6  झाला.
ii. इंधन आणि उर्जा :- या प्रमुख गटाचा निर्देशांक जुलै 2023 महिन्याच्या 145.3  वरून ऑगस्ट, 2023 मध्ये 2.96% ने वाढून 149.6  झाला आहे. जुलै 2023 च्या तुलनेत ऑगस्ट, 2023 मध्ये खनिज तेलाच्या किमतीत  आणि वीजदरात  वाढ झाली.
iii उत्पादित माल :- या प्रमुख गटाचा निर्देशांक 2023 च्या जुलै महिन्याच्या 139.6  वरून ऑगस्ट, 2023 मध्ये 0.14% ने वाढून 139.8  झाला आहे. 22 एनआयसी दोन-अंकी गटांपैकी उत्पादित मालासाठी, 15 गटांच्या किंमतींमध्ये वाढ झाली आहे तर 6 गटांच्या किंमती कमी झाल्या आहेत.
4. घाऊक किंमत निर्देशांक डब्ल्यूपीआय अन्न निर्देशांक : प्राथमिक जिन्नस गटातील 'अन्न पदार्थ’ आणि उत्पादित माल गटातील 'अन्न उत्पादन' यांचा समावेश असलेला अन्न निर्देशांक जुलै, 2023 मधील 187.7 वरून ऑगस्ट, 2023 मध्ये 186.1 वर घसरला. डब्ल्यूपीआय अन्न निर्देशांकावर आधारित चलनफुगवटा जुलै, 2023 मधील 7.75% वरून ऑगस्ट, 2023 मध्ये 5.62% पर्यंत घसरला.
5. जून, 2023 महिन्यासाठी अंतिम निर्देशांक : जून, 2023 महिन्यासाठी अंतिम घाऊक किंमत निर्देशांक आणि 'सर्व प्रकारच्या वस्तू'साठी महागाई दर  अनुक्रमे 148.9 आणि  4.18% होते. अद्ययावत आकडेवारीवर आधारित विविध कमोडिटी अर्थात विक्रेय वस्तू गटांसाठी अखिल भारतीय घाऊक किंमत निर्देशांक आणि महागाई दरांचे तपशील परिशिष्ट I मध्ये दिले आहेत. गेल्या सहा महिन्यांतील विविध विक्रेय वस्तू गटांसाठी डब्ल्यूपीआय वर आधारित वार्षिक महागाई दर  परिशिष्ट II मध्ये दिला आहे. मागील सहा महिन्यांतील विविध कमोडिटी गटांसाठी घाऊक किंमत निर्देशांक परिशिष्ट III मध्ये दिला आहे.
6. प्रतिसाद दर: ऑगस्ट, 2023 साठी घाऊक किंमत निर्देशांक हा 85.7 टक्के भारित प्रतिसाद दराने संकलित केला गेला आहे, तर जून, 2023 साठी अंतिम आकडेवारी 94.6 टक्के भारित प्रतिसाद दरावर आधारित आहे. डब्ल्यूपीआय च्या अंतिम दुरुस्ती धोरणानुसार डब्ल्यूपीआयच्या तात्पुरत्या आकडेवारीत सुधारणा केली जाईल. हे प्रसिद्धीपत्रक, वस्तू निर्देशांक आणि महागाईची आकडेवारी आमच्या होम पेज http://eaindustry.nic.in वर उपलब्ध आहेत.
7. प्रसिद्धिपत्रकाची पुढील तारीख: सप्टेंबर, 2023 महिन्यासाठी घाऊक किंमत निर्देशांक 16/10/2023 रोजी प्रसिद्ध होईल.
संरक्षण मंत्रालय
स्वदेशी बनावटीचे प्रगत हलके हेलिकॉप्टर एमके III स्क्वॉड्रन गुजरातमधील पोरबंदर येथे भारतीय तटरक्षक दलात तैनात
नवी दिल्ली, 28 जून 2022
835 स्क्वॉड्रन  हे स्वदेशी बनावटीचे प्रगत हलके हेलिकॉप्टर  MK III स्क्वॉड्रन, 28 जून 2022 रोजी गुजरातमधील पोरबंदर येथील एअर एन्क्लेव्ह येथे भारतीय तटरक्षक दलात तैनात करण्यात आले. तटरक्षक दलाचे महासंचालक व्ही. एस. पठानिया यांच्या अध्यक्षतेखाली झालेल्या या समारंभाला पोरबंदर आणि गुजरात परिसरातील विविध लष्करी अधिकारी आणि मान्यवर उपस्थित होते. या स्क्वाड्रनचा तटरक्षक दलातला समावेश शोध आणि बचाव कार्य  तसेच सागरी देखरेख क्षेत्रात स्वयंपूर्णतेच्या दिशेने घेतलेली उत्तुंग भरारी असून पंतप्रधान नरेंद्र मोदी यांच्या ‘आत्मनिर्भर भारत’ या संकल्पनेला अनुरूप आहे.
ALH MK III हेलिकॉप्टरची निर्मिती हिंदुस्तान एरोनॉटिक्स लिमिटेडने  केली आहे. स्वदेशी बनावटीच्या या हेलिकॉप्टरमध्ये प्रगत रडार तसेच इलेक्ट्रो ऑप्टिकल सेन्सर्स, शक्ती इंजिन, संपूर्णपणे काचेचे कॉकपिट, उच्च-तीव्रतेचा सर्चलाइट, प्रगत संप्रेषण प्रणाली, स्वयंचलित ओळख प्रणाली तसेच SAR होमरसह अत्याधुनिक उपकरणे आहेत. यामुळे ते सागरी टेहळणी करू शकेल तसेच दिवसा आणि रात्री दोन्ही वेळी जहाजांवरील परिचालनादरम्यान विस्तारित अंतरावर शोध आणि बचाव कार्य हाती घेऊ शकेल. हेवी मशीन गन असलेल्या प्लॅटफॉर्म ऐवजी सौम्य प्लॅटफॉर्म म्हणून वापर करण्याची यात क्षमता असून यामुळे प्रकृती गंभीर असलेल्या आजारी रुग्णांना नेण्यासाठी आयसीयू युनिट देखील ते घेऊन जाऊ शकते.
आतापर्यंत, 13 ALH MK-III विमाने टप्प्याटप्प्याने भारतीय तटरक्षक दलात सामील करण्यात आली आहेत आणि यापैकी चार विमाने पोरबंदर येथे तैनात आहेत. सामील केल्यापासून, स्क्वॉड्रनने 1,200 तासांहून अधिक उड्डाण केले असून दीव किनार्यावर प्रथमच रात्रीच्या मदत आणि बचाव कार्यासह अनेक मोहिमा राबवल्या आहेत.
835 Sqn  चे नेतृत्व कमांडंट सुनील दत्त यांच्याकडे आहे. या हेलिकॉप्टरच्या समावेशामुळे गुजरात प्रदेशात भारतीय तटरक्षक दलाच्या क्षमतेत मोठी भर पडेल आणि देशाची सागरी सुरक्षा आणखी मजबूत होईल.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160